Document ID: /roh_data/filtered/fineweb-2-filterrobots_roh.jsonl.gz/59676

Bunas notas per stentas da la confederaziun
- Glindesdi, 16.3.2015, 14:46
Il ristg che la Svizra sa tschentia puspè sin ina glista naira da las oasas da taglia è sa reducì. L'organisaziun Global Forum che cumpiglia 126 pajais da l'OECD lauda las stentas da la Svizra per daventar pli transparenta en dumondas da taglia.
La Svizra aveva adattà la stad passada la lescha davart l'agid uffizial fiscal. Dapi lura na ston las autoritads svizras betg pli infurmar en mintga cas ordavant delinquents fiscals sche datas vegnan surdadas ad auters stadis.
Realisà mesiras
L’onn 2011 n’aveva la Svizra anc betg adempli las pretensiuns dal Global Forum. Sin quai hai dà midadas per exempel tar la lescha da taglia. Ulteriuras mesiras proponidas sajan er sin via da vegnir realisadas.
RR novitads 14:00